**SPRÁVA O ODSÚHLASENÝCH POSTUPOCH TÝKAJÚCA SA FINANČNÝCH PROSTRIEDKOV NA PODPORU AUDIOVIZUÁLNEHO PRIEMYSLU**

Štatutárnemu orgánu názov subjektu a Audiovizuálnemu fondu

## Účel správy o odsúhlasených postupoch a obmedzenia jej používania a rozširovania

Účelom našej správy je poskytnúť Audiovizuálnemu fondu podporu pri posudzovaní, či vznik, zaúčtovanie a úhrada jednotlivých oprávnených výdavkov pri žiadosti o poskytnutí finančných prostriedkov na podporu audiovizuálneho priemyslu je v súlade s Metodickým usmernením k poskytovaniu finančných prostriedkov na podporu audiovizuálneho priemyslu v znení neskorších zmien, a preto nemusí byť vhodná na iný účel.

## Zodpovednosti strany zadávajúcej zákazku

Subjekt potvrdil/a/o, že odsúhlasené postupy sú na účely zákazky vhodné.

Za skutočnosť, ktorá je predmetom odsúhlasených postupov, je zodpovedný/é/á názov subjektu, ktorý/á/é je totožné so zodpovednou stranou. Zodpovedná strana je pri žiadosti o poskytnutie finančných prostriedkov na podporu audiovizuálneho priemyslu povinná postupovať v súlade so

* zákonom č. 516/2008 Z. z. o Audiovizuálnom fonde a o zmene a doplnení niektorých zákonov v znení neskorších predpisov (ďalej len „zákon“);
* vyhláškou Ministerstva kultúry Slovenskej republiky č. 165/2014 Z. z. o filmovom projekte v znení neskorších predpisov;
* schémou štátnej pomoci poskytovanej v Slovenskej republike na podporu audiovizuálneho priemyslu v platnom znení (ďalej len „schéma“);
* metodickým usmernením k poskytovaniu finančných prostriedkov na podporu audiovizuálneho priemyslu v znení neskorších zmien (ďalej len „metodické usmernenie AVF“).

## Zodpovednosť odborníka

Zákazku na vykonanie odsúhlasených postupov sme vykonali v súlade s Medzinárodným štandardom pre súvisiace služby ISRS 4400 (revidované znenie), Zákazky na vykonanie odsúhlasených postupov. V rámci zákazky na vykonanie odsúhlasených postupov sme vykonali postupy, ktoré sme odsúhlasili s názov subjektu, a na ich základe vydávame správu o zisteniach, ktoré sú konkrétnymi výsledkami vykonaných odsúhlasených postupov. K vhodnosti odsúhlasených postupov sa nevyjadrujeme.

Táto zákazka na vykonanie odsúhlasených postupov nie je zákazkou na uisťovacie služby, a preto nevydávame žiadny výrok ani záver poskytujúci uistenie.

Ak by sme vykonali ďalšie postupy, je možné, že by sme zistili aj iné skutočnosti, ktoré by sme uviedli v našej správe.

## Profesijná etika a kontrola kvality

Zákazku na vykonanie odsúhlasených postupov sme vykonali v súlade s Etickým kódexom audítora a v súlade s požiadavkami nezávislosti podľa ustanovení zákona č. 423/2015 o štatutárnom audite a o zmene a doplnení zákona č. 431/2002 Z. z. o účtovníctve v znení neskorších predpisov.

Naša firma sa riadi Medzinárodným štandardom pre riadenie kvality (ISQM) 1, „Riadenie kvality pre firmy, ktoré vykonávajú audity a previerky účtovných závierok a zákazky na ostatné uisťovacie a súvisiace služby“, a má zavedený komplexný systém kontroly kvality vrátane zdokumentovaných pravidiel a postupov týkajúcich sa dodržiavania etických požiadaviek, odborných štandardov a platných právnych a regulačných požiadaviek.

## Postupy a zistenia

Vykonali sme nižšie uvedené postupy, ktoré sme dohodli s [názov subjektu] v podmienkach zákazky z dňa dátum zmluvy na odsúhlasené postupy. Predmetom týchto postupov boli oprávnené výdavky na realizáciu filmového projektu s názvom názov projektu, ktorý bol realizovaný na základe osvedčenia o registrácii filmového projektu Audiovizuálnym fondom č. AVF/RFP/XXX-RRRR zo dňa DD/MM/YYYY. Preskúmaný súpis oprávnených výdavkov vo výške suma EUR za obdobie od dátum do dátum jednorazovej/priebežnej/poslednej priebežnej žiadosti číslo xxxxx (ďalej len „súpis výdavkov“) tvorí prílohu tejto správy. [V prípade zistení uvedie audítor aj nasledujúcu vetu] Zoznam položiek zo zistení v tabuľke nižšie, ktoré sú uvedené v prílohe, tvorí neoddeliteľnú súčasť tejto správy.

|  |  |  |
| --- | --- | --- |
|  | **Postupy** | **Zistenia** |
| 1 | Preskúmali sme, či účtovné doklady potvrdzujúce použitie finančných prostriedkov poskytnutých podľa schémy (ďalej len „účtovné doklady“) boli riadne zaúčtované a výdavky boli uhradené v období trvania platnosti osvedčenia o registrácii filmového projektu. | Od vedenia sme získali súpis výdavkov. Získali sme a preskúmali účtovné doklady k všetkým počet položkám uvedených vo vyúčtovaní.  Zistili sme, že všetky položky boli riadne zaúčtované v účtovných knihách a všetky úhrady boli vykonané v oprávnenom období.  Zistili sme, že počet položiek nebolo riadne zaúčtovaných v účtovných knihách.  Zistili sme, že počet úhrad v celkovej sume suma EUR bolo vykonaných mimo oprávneného obdobia.  Zistenie sa týka položiek poradové číslo 1,... poradové číslo n uvedených v prílohe. |
| 2 | Preskúmali sme, či úhrady v hotovosti nepresahujú limit (určený zákonom č. 394/2012 Z. z. o obmedzení platieb v hotovosti v znení neskorších predpisov) 15 000 EUR a zároveň obsahujú riadnu identifikáciu prijímateľa úhrady. | Preskúmali sme počet úhrad v hotovosti položiek uvedených vo vyúčtovaní, ktoré boli uhradené v hotovosti.  Zistili sme, že žiadna z položiek neprekročila limit 15 000 EUR.  Zistili sme, že počet položiek v celkovej sume suma prekročila stanovený limit.  Zistenie sa týka položiek poradové číslo 1,... poradové číslo n uvedených v prílohe. |
| 3 | Preskúmali sme, či účtovné doklady spĺňajú všetky náležitosti určené príslušnými všeobecne záväznými právnymi predpismi, predovšetkým § 74 zákona č. 222/2004 Z. z. o dani z pridanej hodnoty v znení neskorších predpisov (ďalej len „zákon o DPH“), a či boli označené názvom filmového projektu a pri dokladoch, ktoré nemôžu obsahovať názov projektu (uvedené v bode 1 – 5 čestného vyhlásenia žiadateľa podľa prílohy č. 1 metodického usmernenia AVF), je doklad označený názvom alebo pečiatkou s názvom projektu. | Preskúmali sme účtovné doklady k všetkým počet položkám uvedeným vo vyúčtovaní, vrátane zmlúv, faktúr, interných dokladov, výdavkových pokladničných dokladov a bankových výpisov.  Zistili sme, že predložené doklady spĺňajú/nespĺňajú všeobecne záväzné predpisy a obsahujú všetky náležitosti, vrátane označenia dokladu názvom projektu.  Zistili sme, že počet dokladov v celkovej výške suma EUR nespĺňa všeobecne záväzné predpisy alebo neobsahuje všetky náležitosti, vrátane označenia dokladu názvom projektu.  Zistenie sa týka položiek poradové číslo 1,... poradové číslo n uvedených v prílohe. |
| 4 | Preskúmali sme, či je prijímateľ registrovaný pre daň z pridanej hodnoty podľa § 4 zákona o  DPH a či položky uvedené vo vyúčtovaní projektu sú vrátane alebo bez DPH. | Zistili sme, že prijímateľ je/nie je registrovaný pre DPH a položky vo vyúčtovaní sú vyčíslené bez/s DPH.  Zistenie sa týka položiek poradové číslo 1,... poradové číslo n uvedených v prílohe. |
| 5 | Preskúmali sme, či sú dodávatelia tovarov a služieb podieľajúci sa na tomto projekte osobami so sídlom alebo miestom podnikania a s daňovou registráciou v Slovenskej republike. | Zistili sme, že všetci počet dodávatelia majú sídlo alebo miesto podnikania a sú registrovaní pre daň v Slovenskej republike.  Zistili sme, že počet dodávateľov/lia, ktorí sa podieľali na projekte dodávkami v hodnote suma EUR nemajú sídlo ani miesto podnikania alebo nemajú daňovú registráciu v Slovenskej republike.  Zistenie sa týka položiek poradové číslo 1,... poradové číslo n uvedených v prílohe. |
| 6 | Preskúmali sme, či súpis výdavkov obsahuje len položky, ktoré sú definované v súlade s klasifikáciou výdavkov podľa prílohy č. 3/prílohy č.4 k metodickému usmerneniu AVF, a či jednotlivé účtovné doklady obsahujú text podľa tejto prílohy (tam, kde je to definované). | Zistili sme, že všetky položky uvedené v súpise výdavkov sú v rámci definovanom pravidlami pre vyúčtovanie výdavkov v prílohe č. 3/prílohe č. 4 k metodickému usmerneniu AVF.  Zistili sme, že počet položiek uvedených v súpise výdavkov nepatrí do rámca definovaného pravidlami pre vyúčtovanie výdavkov v prílohe č. 3/prílohe č. 4 k metodickému usmerneniu AVF.  Zistenie sa týka položiek poradové číslo 1,... poradové číslo n uvedených v prílohe. |
| 7 | Preskúmali sme, či výdavky na odmeny alebo celkovú cenu práce (ďalej len mzdové náklady) uhradené fyzickým osobám (v prípade dotácie 33 %) boli preukázateľne zdanené v Slovenskej republike. | Získali sme Potvrdenie o zaplatení dane z príjmov na území Slovenskej republiky k počet z celkového počtu počet fyzických osôb, čo predstavuje sumu vo výške suma EUR z celkovej sumy mzdových nákladov vo výške suma EUR.  Zistenie sa týka položiek poradové číslo 1,... poradové číslo n uvedených v prílohe. |
| 8 | Preskúmali sme, či je podiel úhrad odmien alebo celkovej ceny práce fyzickej osobe (nezdaňovanej v Slovenskej republike, v prípade dotácie 14 %) najviac vo výške 10 % všetkých oprávnených výdavkov. | Zistili sme, že podiel úhrad odmien fyzickej osobe nezdaňovanej na území Slovenskej republiky je vo výške percento % všetkých oprávnených výdavkov. |
| 9 | Vyžiadali sme si čestné vyhlásenie žiadateľa podľa prílohy č. 1 metodického usmernenia AVF. | Štatutárny orgán spoločnosti nám predložil/nepredložil podpísané čestné vyhlásenie v súlade so vzorom čestného vyhlásenia od AVF. |
| 10 | Dopytovali sme sa, či predložené oprávnené výdavky boli/neboli uhradené finančnými prostriedkami poskytnutými z verejných prostriedkov formou dotácie alebo voči dotácii v ktoromkoľvek programe AVF. | Štatutárny orgán subjektu prehlásil, že žiaden z vyúčtovaných oprávnených výdavkov nebol   * uhradený finančnými prostriedkami poskytnutými z verejných prostriedkov formou dotácie, * pred podaním tejto žiadosti vyúčtovaný ako oprávnený výdavok voči dotácii poskytnutej v ktoromkoľvek programe podpornej činnosti AVF. |
| 11 | Preskúmali sme aký je podiel uplatnených oprávnených výdavkov na celkovom rozpočte projektu a porovnali jeho hodnotu s referenčnou hodnotou (80 %). | Zistili sme, že podiel uplatnených oprávnených výdavkov na celkovom rozpočte projektu je hodnota %, čo je viac/rovné/menej ako 80 %. |

dátum

*podpis audítora*

Meno audítora

Číslo licencie

Adresa audítora